Алматы қаласы әкімі аппараты басшысының

2024 жылғы «\_\_\_\_» \_\_\_\_\_\_\_\_\_\_ №\_\_\_\_

бұйрығына

1 қосымша

**Алматы қаласы әкімі аппаратының**

**инспекторлық жұмыс бөлімі туралы ереже**

1. **Жалпы ережелер**
2. Алматы қаласы әкімінің аппаратының инспекторлық жұмыс бөлімі (бұдан

әрі – Бөлім) Алматы қаласы әкімінің аппаратының құрылымдық бөлімшесі болып табылады.

 2. Бөлім өз қызметінде Қазақстан Республикасының Конституциясын, Қазақстан Республикасы Президенті мен Үкіметінің заңдарын, актілерін, Алматы қаласы әкімдігінің қаулыларын, Алматы қаласы әкімінің шешімдері мен өкімдерін, басқа да нормативтік құқықтық актілерді және осы Ережені басшылыққа алады.

 3. Бөлімнің құрылымын Қазақстан Республикасының заңнамасымен белгіленген тәртіпте Алматы қаласы әкімі аппаратының басшысы бекітеді.

**2. Бөлімнің міндеттері, құқықтары мен міндеттемелері**

4. Алматы қаласы әкімі аппаратының инспекторлық жұмыс бөлімі және Бөлімнің бас инспекторлары әкімшілік аудандар аумағында Алматы қаласы әкімі аппараты басшысының жауапты өкілдері болып табылады.

 5. Бөлімнің міндеті: ауданның даму мәселелерін үйлестіру және аудан әкімдері аппараттарының, қалалық басқармалар мен ведомстволық бағынысты ұйымдардың жұмысын бақылау. Алматы қаласында барлық деңгейдегі сайлауды өткізуді үйлестіру.

6. Міндеттері:

1) Алматы қаласы әкімінің тапсырмаларының орындалуын бақылауды жүзеге асыру;

2) бөлімнің құзыреті шегінде жеке және заңды тұлғалардың өтініштерін, петицияларды қарау;

3) Алматы қаласындағы экономикалық және әлеуметтік-саяси ахуалдың даму үдерістеріне мониторингті, талдауды және болжауды жүзеге асыру;

4) әкімдіктің құрылымдық бөлімшелерінің аппарат басшысына және Алматы қаласының әкіміне берілген ақпараттың шынайылығы мен қойылған міндеттерге сәйкестігі тұрғысынан мониторингін жүзеге асыру;

5)  Алматы қаласы әкімі аппаратының құрылымдық бөлімшелері мен бөлімдерінің, орталық мемлекеттік органдардың аумақтық департаменттерінің, жергілікті өкілді және атқарушы органдардың, қоғамдық және ведомстволық бағынысты ұйымдардың өзара іс-қимылын үйлестіру;

6) қоғамдық тәртіпті қамтамасыз ету, құрылыс, сәулет және қала құрылысы, жер және тұрғын үй қатынастары, әлеуметтік сала, денсаулық сақтау, білім беру, көлік, автожолдар, табиғатты пайдалану, энергетика және коммуналдық шаруашылық, экономика, қаржы және т.б. салалар бойынша жұмыстарды инспекциялау;

7) аудан әкімдері аппараттарының және Алматы қаласы басқармаларының қызметін талдау және талдау нәтижесі бойынша анықталған кемшіліктерді жетілдіру және жою жөнінде ұсыныстар енгізу;

8) Бөлім құзыреті шегінде өзге де функцияларды орындау.

7. Бөлімнің құқықтары мен міндеттері:

1) Бөлім жұмысының бағыттарына сәйкес келетін мәселелерді талқылау кезінде қала әкімдігінің кеңестері мен отырыстарына қатысуға;

2) әкімге, әкім орынбасарларына, қала әкімі аппаратының орынбасары мен басшысына құрылымдық бөлімшелердің құрылымын жетілдіру және қызметін ұйымдастыру жөнінде ұсыныстар енгізуге;

3) өзінің лауазымдық міндеттерін орындау үшін қажетті құжаттар мен мәліметтерді сұратуға;

4) инспекторлық қызметті жүзеге асыру үшін Алматы қаласы әкімі аппараты басшысының келісімімен басқа құрылымдық бөлімшелердің қызметкерлерін тартуға;

 5) Бөлімнің құзыретіне кіретін мәселелер бойынша Алматы қаласы әкімінің, әкім орынбасарларының, қала әкімі аппарат басшысы орынбасарының кеңестеріне қатысу;

6) аудан әкімдерінің аппараттық және көшпелі кеңестеріне қатысуға;

7) аудан әкімдерінің, олардың орынбасарлары мен аппарат қызметкерлерінің қатысуымен кеңестер өткізуге;

8) аппарат басшысының жетекшілік ететін орынбасарына, аппарат басшысына жүргізілген жұмыстың қорытындысы бойынша жүйелі бұзушылықтарды жою, тапсырмаларды орындау бойынша қабылданған шаралардың индикаторларына қол жеткізуді көрсете отырып, есептер ұсынуға, сондай-ақ аудан әкімі мен басқарма басшылары қызметінің тиімділігіне бағалау енгізуге;

9) қолданыстағы заңнаманың, сондай-ақ осы Ереженің талаптарын сақтау.

1. **Бөлімнің қызметін ұйымдастыру**

8. Бөлімнің заңнамалық актілерге, Қазақстан Республикасы Президентінің актілеріне, Қазақстан Республикасының өзге де нормативтік құқықтық актілеріне сәйкес оның негізгі міндеттері мен функцияларын іске асыру үшін қажетті құқықтары мен міндеттері болады.

9. Бөлімді Қазақстан Республикасының заңнамасымен белгіленген тәртіппен Алматы қаласы әкімі аппаратының басшысы қызметке тағайындайтын және қызметтен босататын басшы басқарады.

10. Бөлім басшысы Бөлім қызметіне жалпы басшылықты жүзеге
асырады және Бөлімге жүктелген жоғарыда аталған міндеттердің орындалуына және оның өз өкілеттіктерін жүзеге асыруына дербес жауапты болады;

11. Бөлім басшысы әкім аппаратының басшысына Бөлімнің құрылымы мен штат саны бойынша ұсыныстар береді.

12. Бөлімнің құзыретіне кіретін мәселелер бойынша Бөлім атынан басқа құрылымдық бөлімшелерге жіберілетін құжаттарға Бөлім басшысы, ал ол болмаған жағдайда оны алмастыратын тұлға қол қояды.